
(Apstiprināšana)
Eiropas Parlaments,
–	ņemot vērā Komisijas 2025. gada 19. februāra priekšlikumu iecelt Radek Urban par Vienotās noregulējuma valdes locekli (C10‑0030/2025),
–	ņemot vērā 56. panta 6. punktu Eiropas Parlamenta un Padomes 2014. gada 15. jūlija Regulā (ES) Nr. 806/2014, ar ko izveido vienādus noteikumus un vienotu procedūru kredītiestāžu un noteiktu ieguldījumu brokeru sabiedrību noregulējumam, izmantojot vienotu noregulējuma mehānismu un vienotu noregulējuma fondu, un groza Regulu (ES) Nr. 1093/2010[footnoteRef:1], [1:  	OV L 225, 30.7.2014., 1. lpp., ELI: http://data.europa.eu/eli/reg/2014/806/oj.] 

–	ņemot vērā 2019. gada 14. marta rezolūciju par dzimumu līdzsvaru, izvirzot kandidātus amatiem ES ekonomikas un monetāro lietu jomā[footnoteRef:2], [2:  	Pieņemtie teksti, P8_TA(2019)0211.] 

–	ņemot vērā 2020. gada 16. janvāra rezolūciju par ekonomiskās un monetārās savienības institūcijām un struktūrām: iespējamā interešu konflikta novēršana pēc nodarbinātības publiskajā sektorā[footnoteRef:3], [3:  	Pieņemtie teksti, P9_TA(2020)0017.] 

–	ņemot vērā Reglamenta 135. pantu,
–	ņemot vērā Ekonomikas un monetārās komitejas ziņojumu (A10-0024/2025),
A.	tā kā Regulas (ES) Nr. 806/2014 56. panta 4. punkts paredz, ka tās 43. panta 1. punkta b) apakšpunktā minētos Valdes locekļus ieceļ, pamatojoties uz nopelniem, prasmēm un zināšanām banku darbības un finanšu jautājumos un pieredzi finanšu uzraudzības, regulēšanas un banku noregulējuma jomā;
B.	tā kā Parlaments ir apņēmies nodrošināt dzimumu līdzsvaru vadošos amatos banku darbības un finanšu pakalpojumu jomā; tā kā visām Savienības un valstu iestādēm un struktūrām būtu jāveic konkrēti pasākumi, kuru rezultātā nodrošina dzimumu līdzsvaru;
[bookmark: _GoBack]C.	tā kā Komisija saskaņā ar Regulas (ES) Nr. 806/2014 56. panta 6. punktu 2025. gada 15. janvārī pieņēma Vienotās noregulējuma valdes locekļa amata kandidātu sarakstu;
D.	tā kā saskaņā ar Regulas (ES) Nr. 806/2014 56. panta 6. punktu Komisija minēto sarakstu iesniedza Parlamentam;
E.	tā kā Komisija 2025. gada 19. februārī pieņēma priekšlikumu iecelt Radek Urban par Vienotās noregulējuma valdes locekli un šo priekšlikumu iesniedza Parlamentam;
F.	tā kā Ekonomikas un monetārā komiteja pēc tam izvērtēja ierosinātā kandidāta atbilstību Vienotās noregulējuma valdes locekļa amatam, it īpaši, ņemot vērā Regulas (ES) Nr. 806/2014 56. panta 4. punktā noteiktās noteiktās prasības;
G.	tā kā Ekonomikas un monetārā komiteja 2025. gada 3. martā rīkoja Radek Urban uzklausīšanu, kurā viņš vispirms sniedza ievadpaziņojumu un pēc tam atbildēja uz komitejas locekļu jautājumiem,
1.	apstiprina Radek Urban iecelšanu par Vienotās noregulējuma valdes locekli uz pieciem gadiem;
2.	uzdod priekšsēdētājai šo lēmumu nosūtīt Eiropadomei, Padomei, Komisijai un dalībvalstu valdībām. 

